نجیبه ایوبي

نجیبه ایوبي یوه افغانه خبریاله او د بشري حقونو او د مطبوعاتو د آزادۍ فعاله ده.

 ژوند 

ایوبي او د هغې کورنۍ په ۱۹۹۶ زېږدیز کال کې د طالبانو د واکمنۍ پر مهال ایران ته کډه شوه او هلته یې په ایران کې د افغانانو د زده کړې لپاره یوه ښوونځی جوړ کړ.  هغه په ۲۰۰۱ زېږدیز کال کې افغانستان ته راستنه شوه؛ترڅو د ماشومانو د ژغورنې سازمان سره کار وکړي.  ایوبي وروسته د کلید گروپ، چې یوه غیر انتفاعي رسنيزه شبکه ده مدیره شوه. د حکومت له خوا د نامالومو گواښونو او بریدونو سره، ایوبي سانسور ردوي او د خبریالانو د یوې ډلې مشري کوي چې له سیاست څخه تر ښځو حقونو پورې موضوعات خپروي. په یوه بېلګه کې، سیاستوالو د هغې کور ته وسله وال کسان واستول. ایوبي د هغو درېوو ښځو څخه یوه وه چې د ۲۰۱۳ زېږديز کال د زړورې خبریالې جایزه ورکړل شوه.  په ۲۰۱۴ زېږديز کال کې، هغه د بې پولې خبریالانو لخوا د ۱۰۰ مالوماتو اتلانو په ډله کې شامله شوه.  په ۲۰۱۵ کال کې، ایوبي د اشرف غني لخوا د ښځو چارو وزارت د مشرۍ لپاره ونومول شوه خو د ولسي جرګه لخوا تایید نه شوه.  په ۲۰۱۶ زیږدیز کال کې، هغې ته د ولسمشر غني لخوا د سید جمال الدین افغان جایزه ورکړل شوه. 

 سرچینې